User:Watkhunchan



== ประวัติวัดขุนจันทร์ ==

สร้างขึ้นในช่วงรัชกาลที่2-3 ไม่ปรากฏหลักฐานแน่ชัดว่า ปี พ.ศ อะไร

หรือใครเป็นผู้สร้างหลักฐานที่ปรากฎกล่าวแต่เพียงว่า เป็นวัดที่ บรรพบุรุษของเชื้อสายตระกูล อมาตยกุลเข้ามาช่วยบูรณะ

ปฎิสังขรในช่วงหลังศึก กับเวียงจันทร์ ซึ่งช่วงระยะเวลานั้น วัดอยู่ในสภาพทรุดโทรมเกือบจะเป็นวัดร้าง

ภายหลังการบูรณะปฏิสังขรวัดดีแล้วจึงได้ทูลเกล้ารายงานและขอพระราชทานให้วัดนี้เป็นวัดหลวง

ของทางราชการต่อพระบาทสมเด็จพระจุลจอมเกล้าเจ้าอยู่หัว รัชกาลที่5 แต่พระองค์ได้ทรงสวรรคต

เสียก่อน ปัจจุบัน เจ้าอาวาส พระครูโสภณวรคุณ ได้บูรณะปฏิสังขร ปรับปรุง ให้เจริญตามยุคสมัยปัจจุบัน

โดยได้อาศัยศรัทธาจากญาติโยม พุทธศาสนิกชน ช่วยกันทะนุบำรุง เพื่อสืบทอดพระพุทธศาสนา ให้เจริญถาวรต่อไป

อาณาเขตของวัด

ทิศเหนือติดคลองวัดขุนจันทร์

ทิศใต้ติดซอยต้นจันทร์

ทิศตะวันออกติดกับซอยตลาดมะลิทอง

ทิศตะวันตกติดกับคลองด่าน

ลำดับเจ้าอาวาส

พระหลวงตาป้อม ไม่ทราบมาอยู่ พ.ศ.ไหน เพราะอยู่เพียงรูปเดียวโดยยังไม่ได้รับการแต่งตั้งเป็นเจ้าอาวาส

พระต่วน เป็นเจ้าอาวาส ประมาณ พ.ศ. 2473 เป็นได้ประมาณ 5 ปี ก็ขอย้ายไปวัดอื่น

พระมงคลเทพมุนี(หลวงพ่อวัดปากน้ำ) ภาษีเจริญ มารักษาการเจ้าอาวาส วัดขุนจันทร์ ประมาณ พ.ศ. 2473 โดยได้มาทำการสอนหนังสือเด็กๆ ให้อ่านออกเขียนได้ ที่ศาลาวัดขุนจันทร์ มาอยู่ประมาณ 1 ปี

พระมหาเคลือบ ซึ่งมาจากวัดปากน้ำภาษีเจริญ ประมาณ พ.ศ. 1477 อยู่ดูแลเพียง 17 วัน ก็มรณภาพ เนื่องเพราะชรามาก

พระเปลื้อง เมื่อประมาณ พ.ศ. 2477 เป็นเจ้าอาวาสอยู่ประมาณ 3 ปี ก็ย้ายไปสมุทรสาคร แล้วลาสิกขาไป

พระหลวงอนุสิทธิ์ มาจากวัดอินทารามใต้ ประมาณ พ.ศ. 2481 เป็นเจ้าอาวาสอยู่ประมาณ 8 ปี

พระเฮง ส่งมาจากวัดอินทารามใต้ ประมาณ พ.ศ. 2488 อยู่ประมาณ 3 ปี ก็มรณภาพ

พระใบฎีกาลิ้ม มาจากวัดอินทารามใต้ ประมาณ พ.ศ. 2491 รักษาการอยู่ 2 ปี ก็มรณภาพ

พระครูวิบูลธรรมรัต ได้รับแต่งตั้งเป็นเจ้าอาวาสประมาณ พ.ศ. 2493 และได้ทำการสร้างกุฎิสงฆ์ ขึ้นจำนวน 3 แถว อาคารไม้สองชั้นๆละ 10 ห้อง พ.ศ. 2506 ได้บูรณะวิหารหลวงโต พ.ศ. บูรณะพระอุโบสถ พ.ศ. 2512 สร้างศาลาไม้ 1 หลัง มรณภาพ เมื่อ พ.ศ. 2516 หลังจากนั้น พระครูสุธิธรรมธาดา วัดอินทารามใต้ ได้รักษาการอยู่ประมาณ 1 ปี

พระครูวิบูลวรธรรม ได้รับแต่งตั้งเป็นเจ้าอาวาส เมื่อ วันที่ 17 มีนาคม 2517 ได้สร้างเขื่อนชายคลองหน้าวัดและคูหลังวัด สร้างศาลาบำเพ็ญกุศล 3 หลัง และฌาปนสถาน (เมรุ) จำนวน 1 หลัง ซุ้มประตูหน้าวัดเทพื้นคอนกรีตและจัดตั้ง มูลนิธิ หลวงพ่อโต ลาสิกขาไป ปี 2533

พระครูโสภณวรคุณ ได้รับแต่งตั้งเป็นเจ้าอาวาส เมื่อ พ.ศ. 2534 ได้สร้าง กุฏิสงฆ์ 3 ชั้น 1หลัง กุฏิสงฆ์ 4 ชั้น 1หลัง ศาลาเอนกประสงค์ 1 หลัง อาคารพิพิธภัณฑสถาน 4 ชั้น 1หลัง บูรณะหน้าวิหารหลวงพ่อโต ได้รับแต่งตั้ง เป็นพระครูสัญญาบัตรชั้นโท เมื่อ 5 ธันวาคม 2538 http://www.watkhunjan.com http://www.watkhunchan.org